রাজশাহীর তথা উত্তরবঙ্গের সাহিত্যাঙ্গণে ‘আলোকিত নারী’ খ্যাত বিশিষ্ট সাহিত্যিক, সমাজসেবী ও রাজনীতিক- লুৎফুন নেসা মুস্তারী ১৯৪৪ সালের ২৩শে ডিসেম্বর তৎকালীন মালদহ জেলার (চাঁপাইনবাবগঞ্জ ও ভারতের কিছু অংশ) কালিয়াচক থানার কুন্ডিরা গ্রামের এক সম্ভ্রান্ত পরিবারে জন্মগ্রহণ করেন। ১৯৪৭-দেশ বিভাগ পরবর্তী সময়ে পরিবারসহ চাঁপাইনবাবগঞ্জ শহরের ইসলামপুর মহল্লায় স্থায়ীভাবে চলে আসেন লুৎফুন নেসার পিতা কশিমুদ্দিন আহমেদ। বিশিষ্ট সমাজসেবী- কশিমুদ্দিন আহমেদ’ তৎকালীন ইউনিয়ন পরিষদের প্রেসিডেন্ট, নবাবগঞ্জ আলিয়া মাদ্রাসা প্রতিষ্ঠাতা-সেক্রেটারী, নবাবগঞ্জ উচ্চ বিদ্যালয়ের সেক্রেটারী, সোনা মসজিদ-তোয়াহাখানা মাদ্রাসা মসজিদের সেক্রেটারীসহ বহু মসজিদের সেক্রেটারীর দায়িত্ব পালন করেন। চাঁপাইনবাবগঞ্জের বিশিষ্ট রাজনীতিক ও আইনজীবি- এ্যাডভোকেট এ.এফ.এম সুলতানুল ইসলাম মনি হলেন লুৎফুন নেসা মুস্তারীর মেজো ভাই। বাংলাদেশ ছাত্র ইউনিয়ন, চাঁপাইনবাবগঞ্জ শাখার প্রতিষ্ঠাতা- এ্যাডভোকেট সুলতানুল ইসলাম মনি পরবর্তীতে জেলা বি.এন.পির শীর্ষ পর্যায়ে নেতৃত্ব দিয়েছেন। তাঁর আরেক ভাই `শরিফুল ইসলাম বাবলা’ একজন উর্দ্ধতন ব্যাংক কর্মকর্তা (সাবেক অতিরিক্ত ম্যানেজিং ডিরেক্টর, ন্যাশনাল ব্যাংক, ঢাকা)। ছাত্র ইউনিয়নের চাঁপাইনবাবগঞ্জের প্রথম সভানেত্রী ছিলেন লুৎফন নেসা মুস্তারী। চাঁপাইনবাবগঞ্জ সরকারি কলেজে তিনি প্রথম সরাসরি ভোটে নির্বাচিত ‘ছাত্রী কমনরুমের সেক্রেটারী’ (ছাত্র ইউনিয়নের প্যানেল থেকে)। ১৯৯১ এবং ১৯৯৬ সালে সংরতি মহিলা আসন-৬ এর (রাজশাহী ও চাঁপাইনবাবগঞ্জ) জাতীয় সংসদ সদস্য নির্বাচিত হন বিশিষ্ট রাজনীতিক ও সমাজসেবী- লুৎফন নেসা মুস্তারী।